Oorsese klubs vry na Bekker | Nuus24
Kaapstad – Die Springbok- en Stormers-reus Andries Bekker is glo hoog op die inkopielyste van verskeie oorsese klubs.Volgens Sport24 sal die 29-jarige Bekker met gemak kan kies na watter klub hy wil gaan wanneer sy kontrak met die WP teen die einde van 2013 verstryk.Terwyl Bekker steeds sy kontrak by WP kan verleng, het sy agent, Hilton Houghton, gesê klubs in die noordelike haflrond vry hard na die slot van 2,08 m se dienste.Klubs in Frankryk, Ierland en Engeland is almal bereid om hul tjekboeks uit te haal vir Bekker.Bekker se grootste prioriteit op die oomblik is egter om fiks te word sodat hy kan terugkeer na die speelveld ná hy verlede jaar die Bokke se toer na Europa misgeloop het.Intussen het die Stormers Maandag voortgegaan met hul voorbereidings vir die Super-reeks.Die Stormers begin hul veldtog op 22 Februarie teen die Bulls op Loftus.Hulle sal glo opwarminsgwedstryde teen die Cheethas en Boland speel. Die datums moet nog bevestig word.– Lees hier meer.– Vir die jongste sportnuus volg Nuus24Sport op Twitter. Lees meer oor: andries bekker | superrugby | stormers VOLGENDE OP NUUS24X